

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL BIUDŽETINĖS ĮSTAIGOS VILNIAUS DARŽELIO-MOKYKLOS „ŠALTINĖLIS“ NUOSTATŲ PATVIRTINIMO**

2025 m. gegužės 7 d. Nr. 1-1045

Vilnius

Vadovaudamasi Lietuvos Respublikos civilinio kodekso 2.46 straipsnio 1, 4 dalimis ir 2.47 straipsniu, Lietuvos Respublikos švietimo įstatymo 2 straipsnio 181 ir 341 dalimis, 43 straipsnio 3 ir 4 dalimis, 59 straipsnio 16 dalimi, 60 straipsnio 3, 6 dalimis, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, 4 dalimi ir 7 straipsnio 1–3 ir 6 dalimis, Lietuvos Respublikos vietos savivaldos įstatymo 15 straipsnio 2 dalies 9 punktu ir Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Vilniaus miesto savivaldybės taryba nusprendžia:

1. Patvirtinti Biudžetinės įstaigos Vilniaus darželio-mokyklos „Šaltinėlis“ nuostatus (pridedama).

2. Įgalioti biudžetinės įstaigos Vilniaus darželio-mokyklos „Šaltinėlis“ direktorių pasirašyti šio sprendimo 1 punktu patvirtintus nuostatus.

3. Įpareigoti biudžetinės įstaigos Vilniaus darželio-mokyklos „Šaltinėlis“ direktorių per 14 dienų nuo šio sprendimo paskelbimo Teisės aktų registre dienos atlikti visus reikiamus veiksmus, kad būtų užtikrintas 1 punktu patvirtintų nuostatų tinkamas įregistravimas Juridinių asmenų registre valstybės įmonėje Registrų centre.

4. Pripažinti netekusiu galios Vilniaus miesto savivaldybės tarybos 2021 m. vasario 17 d. sprendimo Nr. 1-869 „Dėl Savivaldybės biudžetinių įstaigų nuostatų patvirtinimo“ 1.8 papunktį.

5. Pavesti:

5.1. Vilniaus miesto savivaldybės administracijos Tarybos veiklos administravimo skyriaus vedėjui užtikrinti 1 punktu patvirtintų nuostatų paskelbimą Teisės aktų registre;

5.2. Vilniaus miesto savivaldybės administracijos Bendrojo ugdymo skyriaus vedėjui kontroliuoti, kaip vykdomas šis sprendimas.

Meras Valdas Benkunskas

PATVIRTINTA

Vilniaus miesto savivaldybės tarybos

2025 m. gegužės 7 d.

sprendimu Nr. 1-1045

**Biudžetinės įstaigos**

**VILNIAUS DARŽELIO-MOKYKLOS „ŠALTINĖLIS“ NUOSTATAI**

**I SKYRIUS**

**BENDROSIOS NUOSTATOS**

1. Biudžetinės įstaigos Vilniaus darželio-mokyklos „Šaltinėlis“ nuostatai (toliau – Nuostatai) reglamentuoja Vilniaus darželio-mokyklos „Šaltinėlis“ (toliau – Darželis-mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, Darželio-mokyklos grupę, tipą, pagrindinę paskirtį, mokymo kalbas, mokymosi formas, mokymo proceso organizavimo būdus, mokymo programas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimų įteisinimo dokumentų išdavimą, Darželio-mokyklos teises ir pareigas, veiklos organizavimą ir valdymą, Darželio-mokyklos savivaldą, darbuotojų priėmimą į darbą ir atleidimą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, Darželio-mokyklos reorganizavimo, likvidavimo, pertvarkymo tvarką ir struktūros pertvarką.

2. Darželio-mokyklos oficialusis pavadinimas – Vilniaus darželis-mokykla „Šaltinėlis“, trumpasis pavadinimas – darželis-mokykla „Šaltinėlis“.

3. Darželis-mokykla įregistruotas Juridinių asmenų registre, kodas 190021689.

4. Darželio-mokyklos įsteigimo data – 1966 m. kovo 11 d. Vilniaus miesto vykdomojo komiteto 1966 m. kovo 11 d. sprendimu Nr. 138 įsteigtas 100-asis lopšelis-darželis. Vilniaus miesto tarybos 1998 m. liepos 15 d. sprendimu Nr. 225 100-ajam lopšeliui-darželiui suteiktas pavadinimas „Šaltinėlis“, Vilniaus miesto savivaldybės tarybos 2002 m. balandžio 10 d. sprendimu Nr. 546 reorganizuotas į Vilniaus darželį-mokyklą „Šaltinėlis“.

5. Darželio-mokyklos teisinė forma – biudžetinė įstaiga.

6. Darželio-mokyklos priklausomybė – savivaldybės.

7. Darželio-mokyklos savininkė – Vilniaus miesto savivaldybė, kodas 111109233, adresas – Konstitucijos pr. 3, LT-09601 Vilnius.

8. Darželio-mokyklos savininko teises ir pareigas įgyvendinanti institucija – Vilniaus miesto savivaldybės meras, išskyrus tas Darželio-mokyklos savininko teises ir pareigas, kurios yra priskirtos išimtinei ir paprastajai Vilniaus miesto savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).

9. Darželio-mokyklos savininko teises ir pareigas įgyvendinančios institucijos kompetencija:

9.1. tvirtina Darželio-mokyklos nuostatus;

9.2. priima į pareigas ir atleidžia iš jų ar nušalina nuo pareigų Darželio-mokyklos vadovą;

9.3. priima sprendimą dėl Darželio-mokyklos buveinės pakeitimo;

9.4. priima sprendimą dėl Darželio-mokyklos pertvarkymo, reorganizavimo ar likvidavimo;

9.5. priima sprendimą dėl Darželio-mokyklos filialo steigimo ir jo veiklos nutraukimo;

9.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

9.7. sprendžia kitus Lietuvos Respublikos įstatymuose ir Nuostatuose jos kompetencijai priskirtus klausimus.

10. Savininko teises ir pareigas įgyvendinančios institucijos sprendimai įforminami raštu.

11. Darželio-mokyklos veiklos koordinatorius – pagal kompetenciją Darželį-mokyklą kuruojantis Vilniaus miesto savivaldybės administracijos struktūrinis padalinys.

12. Darželio-mokyklos buveinė – Šaltkalvių g. 13, Vilnius.

13. Darželio-mokyklos grupė – bendrojo ugdymo mokykla.

14. Darželio-mokyklos tipas – pradinė mokykla.

15. Darželio-mokyklos pagrindinė paskirtis – pradinės mokyklos tipo mokykla-darželis.

16. Mokymo kalbos – lenkų ir rusų.

17. Darželis-mokykla vykdo šias programas:

17.1. ikimokyklinio ugdymo;

17.2. priešmokyklinio ugdymo;

17.3. pradinio ugdymo;

17.4. pritaikytas ikimokyklinio, priešmokyklinio ir pradinio ugdymo (esant poreikiui);

17.5. individualizuotas pradinio ugdymo (esant poreikiui);

17.6. neformaliojo vaikų švietimo.

18. Mokymo (-si) formos – grupinio mokymo (-si) ir (ar) pavienio.

19. Mokymo proceso organizavimo būdas (-ai) – kasdienis, savarankiškas, nuotolinis teisės aktų nustatyta tvarka.

20. Darželio-mokyklos mokiniams išduodami šie mokymosi pasiekimus įteisinantys dokumentai:

20.1. mokymosi pasiekimų pažymėjimas;

20.2. pradinio išsilavinimo pažymėjimas;

20.3. pradinio ugdymo pasiekimų pažymėjimas;

20.4. pažyma.

21. Darželis-mokykla yra viešasis juridinis asmuo, turintis savo antspaudą su Vilniaus miesto savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose ir (ar) kitose kredito įstaigose, atributiką. Savo veikloje Darželis-mokykla vadovaujasi Lietuvos Respublikos Konstitucija, Lietuvos Respublikos ratifikuotomis tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Vilniaus miesto savivaldybės teisės aktais, kitais teisės aktais ir Nuostatais.

**II SKYRIUS**

**DARŽELIO-MOKYKLOS VEIKLOS SRITIS IR RŪŠYS, TIKSLAS, UŽDAVINIAI,**

**FUNKCIJOS, MOKYMOSI PASIEKIMUS ĮTEISINANČIŲ** **DOKUMENTŲ IŠDAVIMAS**

22. Darželio-mokyklos veiklos sritis – švietimas. Darželio-mokyklos veiklos rūšys (pagal Ekonominės veiklos rūšių klasifikatorių (EVRK 2.1 red.), patvirtintą Valstybės duomenų agentūros generalinio direktoriaus 2024 m. gruodžio 3 d. įsakymu Nr. DĮ-266 „Dėl Ekonominės veiklos rūšių klasifikatoriaus (EVRK 2.1 red.) patvirtinimo“):

22.1. pagrindinės švietimo veiklos rūšys – pradinis ugdymas, kodas 85.20.00, ikimokyklinis ugdymas, kodas 85.10.00;

22.2. kitos švietimo veiklos rūšys:

22.2.1. sportinis ir rekreacinis švietimas, kodas 85.51.00;

22.2.2. kultūrinis švietimas, kodas 85.52.00;

22.2.3. kitas, niekur kitur nepriskirtas, švietimas, kodas 85.59.00;

22.2.4. niekur kitur nepriskirta su švietimu susijusių paslaugų veikla, kodas 85.69.00;

22.3. kitos, ne švietimo veiklos rūšys:

22.3.1. maisto ir gėrimų tiekimas pagal sutartį ir kitų maitinimo paslaugų veikla, kodas 56.22.00;

22.3.2. nuosavo arba nuomojamojo nekilnojamojo turto nuoma ir eksploatavimas, kodas 68.20.00;

22.3.3. bibliotekų veikla, kodas 91.11.00;

22.3.4. archyvų veikla, kodas 91.12.00;

22.3.5. vaikų poilsio stovyklų veikla, kodas 55.20.10;

22.3.6. ekskursijų organizatorių veikla, kodas 79.12.00;

22.3.7. vaikų dienos priežiūros veikla, kodas 88.91.00;

22.3.8. kita, niekur kitur nepriskirta, žmonių sveikatos priežiūros veikla, kodas 86.99.00.

23. Darželio-mokyklos tikslas – padėti vaikui tenkinti jo prigimtinius, kultūrinius poreikius, plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi pagal pradinio ugdymo programą.

24. Darželio-mokyklos uždaviniai:

24.1. teikti kokybišką ikimokyklinį, priešmokyklinį ir pradinį ugdymą;

24.2. tenkinti ugdytinių, mokinių pažinimo, lavinimosi ir saviraiškos poreikius;

24.3. telkti vaikus ir suaugusiuosius bendruomenės veiklai, atlikti sociokultūrinio centro funkcijas;

24.4. užtikrinti sveiką ir saugią ugdymo (-si) ir mokymo (-si) aplinką.

25. Darželio-mokyklos funkcijos:

25.1. vadovaudamasi teisės aktais ir atsižvelgdama į Darželio-mokyklos bendruomenės reikmes, taip pat į ugdytinių, mokinių poreikius ir interesus, konkretina ir individualizuoja ugdymo turinį;

25.2. rengia ikimokyklinio ugdymo programą;

25.3. vykdo ikimokyklinio, priešmokyklinio ir pradinio ugdymo programas, ugdymo sutartyse sutartus įsipareigojimus, užtikrina geros kokybės ugdymą;

25.4. sudaro palankias sąlygas ugdyti vaikų tautinį, pilietinį sąmoningumą, puoselėti kultūrinę ir socialinę brandą, tenkinti saviugdos ir saviraiškos poreikius;

25.5. sudaro sąlygas darbuotojams tobulinti kvalifikaciją;

25.6. užtikrina higienos normas ir teisės aktų reikalavimus atitinkančią sveiką, saugią ugdymo, mokymo ir darbo aplinką;

25.7. kuria ugdymo turinio reikalavimams įgyvendinti reikiamą materialinę bazę vadovaudamasi švietimo, mokslo ir sporto ministro patvirtintais Švietimo aprūpinimo standartais;

25.8. organizuoja ugdytinių, mokinių maitinimą Darželyje-mokykloje;

25.9. vertina ugdytinių, mokinių specialiuosius ugdymosi poreikius, teikia specialiąją pedagoginę ir specialiąją pagalbą specialiųjų ugdymosi poreikių ugdytiniams, mokiniams, organizuoja ir įtraukia į ugdymą;

25.10. teikia vaikams būtiną pedagoginę, psichologinę, informacinę, specialiąją, socialinę ir kitokią pagalbą;

25.11. ugdytinių, mokinių tėvų (kitų atstovų pagal įstatymą) pageidavimu gali teikti mokamas papildomas paslaugas (studijas, būrelius, ekskursijas ir kt.);

25.12. vykdo kitas teisės aktuose ir Nuostatuose nustatytas funkcijas.

26.Darželio-mokyklos mokiniams mokymosi pasiekimus įteisinantys dokumentai išduodami švietimo, mokslo ir sporto ministro nustatyta tvarka.

**III SKYRIUS**

**DARŽELIO-MOKYKLOS TEISĖS IR PAREIGOS**

27. Darželis-mokykla, įgyvendindama jai pavestą tikslą ir iškeltus uždavinius, vykdydama jai priskirtas funkcijas, turi teisę:

27.1. savininko teises ir pareigas įgyvendinančios institucijos nustatytu mastu prisiimti įsipareigojimus, sudaryti mokymo ir kitas sutartis;

27.2. savininko teises ir pareigas įgyvendinančios institucijos leidimu steigti filialus;

27.3. įstatymų nustatyta tvarka jungtis į asociacijas;

27.4. nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo bei kitų įstatymų nustatyta tvarka jų nenustato Vyriausybė arba savininko teises ir pareigas įgyvendinanti institucija;

27.5. švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;

27.6. verstis Nuostatuose leista ūkine komercine veikla, jeigu tai neprieštarauja įstatymams;

27.7. parinkti mokymo metodus ir mokymosi veiklos būdus;

27.8. kurti naujus mokymo ir mokymosi modelius;

27.9. gauti paramą Lietuvos Respublikos labdaros ir paramos įstatymo nustatyta tvarka;

27.10. turėti kitų Nuostatuose nenustatytų teisių, jeigu jos neprieštarauja įstatymams.

28. Darželis-mokykla privalo:

28.1. užtikrinti kokybišką švietimo programų vykdymą;

28.2. sukurti ir palaikyti sveiką ir saugią aplinką, sudarančią palankias galimybes ugdyti ir mokytis;

28.3. sudaryti mokymo sutartis ir vykdyti jose numatytus įsipareigojimus;

28.4. tobulinti veiklą, stiprindama veiklos įsivertinimą;

28.5. sudaryti galimybes mokiniams dalyvauti švietimo, mokslo ir sporto ministro nustatytus kokybės kriterijus atitinkančiose, socialines ir emocines kompetencijas ugdančiose, smurto, patyčių, psichiką veikiančių medžiagų vartojimo ar kitose prevencinėse programose;

28.6. dalyvauti nacionaliniuose ir tarptautiniuose mokinių pasiekimų tyrimuose ir patikrinimuose, kurie organizuojami švietimo, mokslo ir sporto ministro nustatyta tvarka;

28.7. tą pačią dieną informuoti tėvus (kitus atstovus pagal įstatymą) apie mokinio, kuris mokosi pagal bendrojo ugdymo programas, neatvykimą į Darželį-mokyklą ar pamoką, jeigu tėvai (kiti atstovai pagal įstatymą) nepraneša Darželiui-mokyklai apie vaiko neatvykimą į Darželį-mokyklą ar pamoką;

28.8. informuoti Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos apie atvejus, kai mokinio tėvai (kiti atstovai pagal įstatymą) neužtikrina vaiko pareigos mokytis iki 16 metų;

28.9. užtikrinti Vaiko gerovės komisijos veiklą, įgyvendinant teisės aktų nustatytus reikalavimus;

28.10. sudaryti palankias veiklos sąlygas Darželyje-mokykloje veikiančioms mokinių organizacijoms;

28.11. vykdyti kitas teisės aktuose nustatytas pareigas.

**IV SKYRIUS**

**DARŽELIO-MOKYKLOS VEIKLOS ORGANIZAVIMAS IR VALDYMAS**

29. Darželio-mokyklos veikla organizuojama pagal:

29.1. Darželio-mokyklos strateginį planą, patvirtintą Darželio-mokyklos direktoriaus, pritarus Darželio-mokyklos tarybai ir Vilniaus miesto savivaldybės vykdomajai institucijai ar jos įgaliotam asmeniui;

29.2. Darželio-mokyklos metinį veiklos planą, patvirtintą Darželio-mokyklos direktoriaus, pritarus Darželio-mokyklos tarybai;

29.3. Darželio-mokyklos ugdymo planą, patvirtintą Darželio-mokyklos direktoriaus, suderinus su Darželio-mokyklos taryba ir Vilniaus miesto savivaldybės vykdomąja institucija ar jos įgaliotu Vilniaus miesto savivaldybės administracijos direktoriumi;

29.4. kitus Darželio-mokyklos veiklą reguliuojančius ir teisės aktų nustatyta tvarka parengtus, suderintus ir patvirtintus dokumentus.

30. Darželiui-mokyklai vadovauja direktorius, skiriamas penkeriems metams į pareigas viešojo konkurso būdu ir atleidžiamas iš jų Vilniaus miesto savivaldybės mero teisės aktų nustatyta tvarka.

31. Darželio-mokyklos direktoriumi gali būti skiriamas ne žemesnį kaip magistro kvalifikacinį laipsnį arba prilygintą aukštojo mokslo kvalifikaciją, arba teisės aktų nustatyta tvarka pripažintą kaip lygiavertę užsienyje įgytą kvalifikaciją turintis asmuo, kuris pagal Švietimo įstatymo 51 straipsnį yra nepriekaištingos reputacijos asmuo ir kuriam atliktas vadovavimo švietimo įstaigai kompetencijų vertinimas, atitinkantis švietimo, mokslo ir sporto ministro nustatytus reikalavimus arba, jeigu asmuo vienoje švietimo įstaigoje vadovo pareigas ėjo ne mažiau kaip 10 metų,jam prilygintas vertinimas švietimo, mokslo ir sportoministro nustatyta tvarka.

32. Asmuo skiriamas į Darželio-mokyklos direktoriaus pareigas švietimo, mokslo ir sporto ministro nustatyta tvarka, įvertinus jo gebėjimus įgyvendinti viešajam konkursui pateiktas vadovavimo Darželiui-mokyklai gaires ir pareigybės aprašyme nustatytas funkcijas.

33. Direktorius gali būti skiriamas be konkurso antrai penkerių metų kadencijai, jei tai numatyta Švietimo įstatyme ar kituose teisės aktuose, ir jeigu jo veikla kiekvienais kadencijos metais buvo įvertinta kaip viršijanti lūkesčius arba atitinkanti lūkesčius (iki 2023 m. gruodžio 31 d. – gerai arba labai gerai) ir jis sutinka eiti pareigas.

34. Jei Darželio-mokyklos direktorius nėra skiriamas antrai kadencijai be konkurso, viešasis konkursas direktoriaus pareigoms eiti skelbiamas teisės aktų nustatyta tvarka ir ne mažiau kaip prieš keturis mėnesius iki Darželio-mokyklos direktoriaus kadencijos pabaigos. Išimtis taikoma, jei direktorius perkeliamas iš kitos švietimo įstaigos vadovo pareigų.

35. Pasibaigus Darželio-mokyklos direktoriaus penkerių metų kadencijai, jam sutikus, jo įgaliojimai pratęsiami iki įvyks viešasis konkursas direktoriaus pareigoms eiti ir bus paskirtas naujas vadovas. Darželio-mokyklos direktorius, baigęs penkerių metų kadenciją, turi teisę dalyvauti viešajame konkurse Darželio-mokyklos direktoriaus pareigoms eiti.

36. Jeigu su Darželio-mokyklos direktoriumi darbo sutartis nutraukiama, ne vėliau kaip per 10 darbo dienų nuo darbo sutarties nutraukimo dienos skelbiamas viešasis konkursas Darželio-mokyklos direktoriaus pareigoms eiti. Meras, priėmęs sprendimą dėl darbo sutarties nutraukimo, paskiria nepriekaištingos reputacijos asmenį laikinai eiti Darželio-mokyklos direktoriaus pareigas. Jeigu pasibaigus penkerių metų kadencijai Darželio-mokyklos direktorius, kurio visos metų veiklos ataskaitos buvo įvertintos kaip viršijančios lūkesčius arba atitinkančios lūkesčius (iki 2023 m. gruodžio – labai gerai arba gerai), atsisako būti paskirtas be konkurso antrajai penkerių metų kadencijai arba dalyvauti viešajame konkurse Darželio-mokyklos direktoriaus pareigoms eiti arba jo nelaimi, esant galimybei jam teisės aktų nustatyta tvarka turi būti pasiūlytos kitos pareigos.

37.Darželio-mokyklos direktorius nepasibaigus jo kadencijai gali būti atšaukiamas iš pareigų tik dėl šių priežasčių:

37.1. praradęs nepriekaištingą reputaciją;

37.2. paaiškėja, kad dalyvaudamas viešajame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas.

38. Darželio-mokyklos direktorius atšaukiamas iš pareigų Savivaldybės mero potvarkiu, rašytiniu pranešimu informuojant Darželio-mokyklos direktorių apie galimą jo atšaukimą ir nurodant atšaukimo priežastis bei nurodant jo teisę ne vėliau kaip per 3 darbo dienas nuo pranešimo gavimo dienos pateikti savo argumentuotus paaiškinimus. Sprendimai dėl atšaukimo iš Darželio-mokyklos vadovo pareigų tvirtinami mero potvarkiu. Priėmus motyvuotą sprendimą atšaukti Darželio-mokyklos direktorių iš pareigų, su juo sudaryta darbo sutartis nutraukiama.

39. Nuostatuose neaptarti klausimai, susiję su Darželio-mokyklos direktoriaus priėmimo ir atleidimo vykdymu, sprendžiami teisės aktų nustatyta tvarka.

40. Darželio-mokyklos direktoriaus kompetencijos:

40.1. organizuoja Darželio-mokyklos veiklą, kad būtų įgyvendinami Darželio-mokyklos veiklos tikslai ir atliekamos nustatytos funkcijos;

40.2. vadovauja rengiant Darželio-mokyklos strateginį ir metinį planus, užtikrina jų įgyvendinimą;

40.3. organizuoja Darželio-mokyklos veiklos įsivertinimą ir stebėseną, analizuoja išteklių būklę ir atsako už Darželio-mokyklos veiklos rezultatus;

40.4. vadovauja kuriant lyderystės ugdymui kultūrą, išlaikant ir stiprinant kiekvienam mokiniui mokytis ir savo galimybėms atskleisti palankią aplinką;

40.5. teisės aktų nustatyta tvarka tvirtina strateginį, metinį Darželio-mokyklos veiklos planą ir Darželio-mokyklos ugdymo planą, kitus Darželio-mokyklos veiklos dokumentus bei Darželio-mokyklos veikiančių savivaldos institucijų sudėtį;

40.6. nustatyta tvarka priima į pareigas ir atleidžia iš jų biudžetinės įstaigos darbuotojus, dirbančius pagal darbo sutartį;

40.7. įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;

40.8. nustato Darželio-mokyklos struktūrą ir darbuotojų pareigybių sąrašą;

40.9. nustato Darželio-mokyklos direktoriaus pavaduotojų veiklos sritis;

40.10. nustato Darželio-mokyklos darbuotojų darbo apmokėjimo sistemą, jeigu Darželyje-mokykloje nėra sudaryta kolektyvinė sutartis;

40.11. teisės aktų nustatyta tvarka priima ugdytinius, mokinius, sudaro ugdymo ir mokymo sutartis;

40.12. bendradarbiauja su ugdytinių, mokinių tėvais (kitais atstovais pagal įstatymą), vietos bendruomene ir partneriais, siekdamas švietimo įstaigos tikslų, kartu su Darželio-mokyklos savivaldos institucijomis sprendžia svarbiausius įstaigos veiklos klausimus;

40.13. teikia prašymus meruidėl vaiko minimalios ir vidutinės priežiūros priemoniųskyrimo;

40.14. bendradarbiauja su institucijomis, įstaigomis, įmonėmis ir organizacijomis siekdamas efektyvaus Darželio-mokyklos valdymo, ugdymo ir mokymo kokybės, ugdytinių ir mokinių saugumo;

40.15. organizuoja Darželio-mokyklos finansinę apskaitą pagal Lietuvos Respublikos finansinės apskaitos įstatymą;

40.16. užtikrina racionalų ir taupų lėšų ir turto naudojimą, Darželio-mokyklos veiksmingos vidaus kontrolės sistemos sukūrimą, jos veikimą ir tobulinimą;

40.17. užtikrina, kad Darželio-mokyklos veikloje būtų laikomasi įstatymų, kitų teisės aktų ir Darželio-mokyklos nuostatų;

40.18. organizuoja pedagoginių darbuotojų metodinę veiklą, atestaciją švietimo, mokslo ir sporto ministro nustatyta tvarka;

40.19. leidžia įsakymus, kontroliuoja jų vykdymą, sudaro komisijas, darbo grupes;

40.20. atstovauja Darželiui-mokyklai kitose institucijose;

40.21. kiekvienais metais iki sausio 20 dienos teikia Darželio-mokyklos bendruomenei ir Darželio-mokyklos tarybai svarstyti ir viešai skelbia savo metų veiklos ataskaitą. Darželio-mokyklos vadovo metų veiklos ataskaitos struktūrą ir reikalavimus nustato švietimo, mokslo ir sporto ministras;

40.22. dalį savo funkcijų teisės aktų nustatyta tvarka gali pavesti atlikti Darželio-mokyklos direktoriaus pavaduotojams;

40.23. atlieka kitas funkcijas, nustatytas Biudžetinių įstaigų įstatyme, Švietimo įstatyme, Vaiko minimalios ir vidutinės priežiūros įstatyme, šių įstatymų įgyvendinamuosiuose teisės aktuose, kituose teisės aktuose ir Nuostatuose.

41. Darželio-mokyklos direktorius atsako už:

41.1. demokratinį Darželio-mokyklos valdymą, bendruomenės narių informavimą, tinkamą funkcijų vykdymą, nustatytų Darželio-mokyklos tikslų ir uždavinių įgyvendinimą, Darželio-mokyklos veiklos rezultatus;

41.2. nacionalinių mokinių pasiekimų patikrinimų vykdymą ir koordinavimą;

41.3. gerą ir veiksmingą vaiko minimalios priežiūros priemonių įgyvendinimą;

41.4. viešą informacijos apie Darželio-mokyklos vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokytojų kvalifikaciją, svarbiausius išorės vertinimo rezultatus, Darželio-mokyklos bendruomenės tradicijas, pasiekimus ir kitas ugdomosios veiklos aktualijas, skelbimą;

41.5. savininko sprendimų įgyvendinimą.

**V SKYRIUS**

**DARŽELIO-MOKYKLOS SAVIVALDA**

42. Darželyje-mokykloje veikia šios savivaldos institucijos: Darželio-mokyklos taryba, mokytojų tarybair tėvų (kitų atstovų pagal įstatymą) taryba (toliau – Tėvų taryba).

43. Darželio-mokyklos taryba yra aukščiausioji Darželio-mokyklos savivaldos institucija, telkianti tėvų (kitų atstovų pagal įstatymą), mokytojų ir kitų Darželio-mokyklos bendruomenės narių atstovus svarbiausiems Darželio-mokyklos veiklos sričių klausimams aptarti, kolegialiai nagrinėti ir spręsti. Tai savivaldos institucija, atstovaujanti mokiniams, mokytojams, tėvams (kitiems atstovams pagal įstatymą) ir Darželio-mokyklos bendruomenei.

44. Darželio-mokyklos taryba savo veiklą grindžia Lietuvos Respublikos įstatymais, Vyriausybės nutarimais, švietimo, mokslo ir sporto ministro įsakymais, savininko ir kitais teisės aktais, Darželio-mokyklos tarybos nutarimais ir Nuostatais.

45. Darželio-mokyklos tarybos nariu gali būti asmuo, turintis žinių ir gebėjimų, padedančių siekti įstaigos strateginių tikslų ir įgyvendinti įstaigos misiją. Darželio-mokyklos tarybos nariu negali būti Darželio-mokyklos direktorius, valstybės politikai, politinio (asmeninio) pasitikėjimo valstybės tarnautojai.

46. Darželio-mokyklos tarybą sudaro 9 nariai: 4 mokytojai, 4 tėvai (kiti atstovai pagal įstatymą) ir 1 vietos bendruomenės atstovas.

47. Mokytojus į Darželio-mokyklos tarybą atviru balsavimu renka Mokytojų taryba. Siūlyti kandidatus, kelti savo kandidatūrą gali kiekvienas Darželio-mokyklos mokytojas. Renkant mokytojus, kiekvienas Mokytojų tarybos narys turi po vieną balsą, kuris atiduodamas už laisvai pasirinktą kandidatą. Į Darželio-mokyklos tarybą išrenkami daugiausiai balsų turintys kandidatai. Jei kandidatų, surinkusių po lygiai balsų, yra daugiau nei laisvų vietų Darželio-mokyklos taryboje, rengiamas pakartotinis balsavimas, kuriame kiekvienas Mokytojų tarybos narys gali balsuoti tik už vieną lygų balsų skaičių surinkusį kandidatą.

48. Tėvų (kitų atstovų pagal įstatymą) atstovai į Darželio-mokyklos tarybą renkami Tėvų tarybos atstovų susirinkime atviru balsavimu paprasta balsų dauguma. Siūlyti kandidatus, kelti savo kandidatūrą gali kiekvienas Darželio-mokyklos tėvas (kitas atstovas pagal įstatymą). Renkant tėvus (kitus atstovus pagal įstatymą), kiekvienas Tėvų tarybos narys turi po vieną balsą, kuris atiduodamas už laisvai pasirinktą kandidatą. Į Darželio-mokyklos tarybą išrenkami daugiausiai balsų turintys kandidatai. Jei kandidatų, surinkusių po lygiai balsų, yra daugiau nei laisvų vietų Darželio-mokyklos taryboje, rengiamas pakartotinis balsavimas, kuriame kiekvienas Tėvų tarybos narys gali balsuoti tik už vieną lygų balsų skaičių surinkusį kandidatą.

49. Vieną vietos bendruomenės atstovą siūlo Naujininkų bendruomenė. Vietos bendruomenę Darželio-mokyklos taryboje gali atstovauti seniūnaitis, bendruomeninės organizacijos deleguotas asmuo arba kitas vietos bendruomenės narys, susietas bendrais gyvenimo poreikiais ir interesais toje bendruomenėje, išrinktas bendruomenės narių susirinkime. Siūlyti kandidatus, kelti savo kandidatūrą į Darželio-mokyklos tarybą gali kiekvienas bendruomenės narys.

50. Darželio-mokyklos tarybos kadencija – 3 metai, Darželio-mokyklos tarybos nario kadencijų skaičius neribojamas.

51. Darželio-mokyklos tarybos veiklos organizavimo forma – posėdžiai, kurie organizuojami ne rečiau kaip kartą per pusmetį. Esant poreikiui, gali būti šaukiami neeiliniai posėdžiai. Darželio-mokyklos tarybos posėdžiai gali vykti ir nuotoliniu būdu.

52. Darželio-mokyklos tarybos posėdžiai yra teisėti, jei juose dalyvauja ne mažiau kaip du trečdaliai visų Darželio-mokyklos tarybos narių. Pirmąjį Darželio-mokyklos tarybos posėdį be balso teisės šaukia Darželio-mokyklos direktorius, kitus – Darželio-mokyklos tarybos pirmininkas, kuriam nesant Darželio-mokyklos tarybos posėdžius šaukia pirmininko pavaduotojas.

53. Darželio-mokyklos tarybos pirmininką iš Darželio-mokyklos tarybos narių renka Darželio-mokyklos tarybos nariai atviru balsavimu paprasta balsų dauguma pirmojo Darželio-mokyklos tarybos posėdžio metu visai Darželio-mokyklos tarybos kadencijai. Balsams pasiskirsčius po lygiai rengiamas pakartotinis balsavimas.

54. Pirmojo posėdžio metu yra renkamas Darželio-mokyklos tarybos pirmininko pavaduotojas atviru balsavimu paprasta Darželio-mokyklos tarybos narių balsų dauguma. Balsams pasiskirsčius po lygiai, lemia Darželio-mokyklos tarybos pirmininko balsas.

55. Darželio-mokyklos tarybos dokumentus pagal dokumentacijos planą ir dokumentų tvarkymo taisykles tvarko Darželio-mokyklos tarybos sekretorius, išrenkamas iš Darželio-mokyklos tarybos narių atviru balsavimu posėdyje dalyvaujančių narių paprasta balsų dauguma pirmo posėdžio metu visai Darželio-mokyklos tarybos kadencijai. Balsams pasiskirsčius po lygiai lemia Darželio-mokyklos tarybos pirmininko balsas. Darželio-mokyklos tarybos sekretorius yra Darželio-mokyklos tarybos narys, kuris kaip ir kiti Darželio-mokyklos tarybos nariai, turi balso teisę.

56. Darželio-mokyklos tarybos sudėtį tvirtina Darželio-mokyklos direktorius.

57. Darželio-mokyklos tarybos posėdžius gali inicijuoti Darželio-mokyklos tarybos pirmininkas, Darželio-mokyklos direktorius, Darželio-mokyklos tarybos nariai, kiti asmenys.

58. Darželio-mokyklos tarybos posėdžiuose, esant poreikiui, be balso teisės gali dalyvauti Darželio-mokyklos direktorius, direktoriaus pavaduotojai, socialiniai partneriai, bendruomenės nariai, rėmėjai, kiti asmenys.

59. Nutarimai priimami Darželio-mokyklos tarybos posėdyje dalyvaujančiųjų narių balsų dauguma atviru balsavimu. Darželio-mokyklos tarybos narys turi po vieną balsą. Balsams pasiskirsčius po lygiai, lemia Darželio-mokyklos tarybos pirmininko balsas. Nesant kvorumo nutarimai nepriimami.

60. Likus ne mažiau kaip vienam mėnesiui iki Darželio-mokyklos tarybos kadencijos pabaigos skelbiami nauji Darželio-mokyklos tarybos rinkimai. Pasibaigus Darželio-mokyklos tarybos kadencijai, Darželio-mokyklos taryba baigia savo veiklą ir perduoda savo įgaliojimus naujai išrinktai Darželio-mokyklos tarybai. Rinkimus į Darželio-mokyklos tarybą organizuoja Darželio-mokyklos direktorius.

61. Darželio-mokyklos taryba:

61.1. teikia siūlymus dėl Darželio-mokyklos strateginių tikslų, uždavinių ir įgyvendinimo priemonių;

61.2. teikia siūlymus Darželio-mokyklos direktoriui dėl Darželio-mokyklos nuostatų pakeitimo ar papildymo, Darželio-mokyklos vidaus struktūros tobulinimo;

61.3. pritaria Darželio-mokyklos strateginiam ir metiniam veiklos planams, Darželio-mokyklos nuostatams, Darželio-mokyklos darbo tvarkos taisyklėms, Darželio-mokyklos ugdymo planui, kitiems Darželio-mokyklos veiklą reglamentuojantiems dokumentams, teikiamiems Darželio-mokyklos direktoriaus;

61.4. suderina ugdymo planus;

61.5. išklauso Darželio-mokyklos metines veiklos ir finansines ataskaitas bei teikia siūlymus Darželio-mokyklos direktoriui dėl Darželio-mokyklos veiklos tobulinimo;

61.6. svarsto Darželio-mokyklos lėšų naudojimo klausimus;

61.7. teikia siūlymus Darželio-mokyklos savininko teises ir pareigas įgyvendinančiai institucijai dėl Darželio-mokyklos materialinio aprūpinimo, veiklos tobulinimo;

61.8. svarsto mokytojų tarybos, Tėvų tarybos, Darželio-mokyklos bendruomenės narių iniciatyvas ir teikia siūlymus Darželio-mokyklos direktoriui;

61.9. teikia siūlymus dėl Darželio-mokyklos darbo tobulinimo, saugių ugdytinių ir mokinių ugdymo ir darbuotojų darbo sąlygų sudarymo, talkina formuojant Darželio-mokyklos materialinius, finansinius ir intelektinius išteklius;

61.10. svarsto Darželio-mokyklos direktoriaus teikiamus klausimus;

61.11. kiekvienais metais vertina Darželio-mokyklos direktoriaus metų veiklos ataskaitą ir teikia savo sprendimą dėl ataskaitos Darželio-mokyklos savininko teises ir pareigas įgyvendinančiai institucijai;

61.12. dalyvauja, teikia siūlymus ir priima sprendimus kitais Darželio-mokyklos aktualiais klausimais.

62. Darželio-mokyklos taryba už savo veiklą vieną kartą per metus atsiskaito Darželio-mokyklos bendruomenei. Darželio-mokyklos tarybos atsiskaitymo formą nustato Darželio-mokyklos taryba.

63. Darželio-mokyklos taryba paleidžiama:

63.1. reikalaujant 1/2 Darželio-mokyklos tarybos narių;

63.2. likviduojant Darželį-mokyklą ir (ar) ją reorganizuojant.

64. Darželio-mokyklos tarybos narius gali atšaukti juos išrinkusios Darželio-mokyklos bendruomenės grupės. Darželio-mokyklos tarybos narys gali atsistatydinti nesibaigus Darželio-mokyklos tarybos kadencijai, apie tai ne vėliau kaip prieš 10 darbo dienų raštu įspėjęs Darželį-mokyklą.

65. Darželio-mokyklos tarybos narį atšaukus, jam atsistatydinus ar dėl kitų priežasčių nutrūkus Darželio-mokyklos tarybos nario įgaliojimams pirma laiko, į jo vietą išrenkamas naujas narys, atstovaujantis tai Darželio-mokyklos bendruomenės grupei, kuriai atstovavo buvęs narys iki veikiančios Darželio-mokyklos tarybos kadencijos pabaigos Nuostatuose numatyta Darželio-mokyklos tarybos narių rinkimo tvarka.

66. Mokytojų taryba – nuolat veikianti Darželio-mokyklos savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas.

67. Mokytojų tarybą sudaro 7 nariai, išrinkti Darželio-mokyklos direktoriaus inicijuotame visuotiniame mokytojų susirinkime atviru balsavimu paprasta balsų dauguma. Kelti savo kandidatūrą, siūlyti kandidatus gali visi Darželio-mokyklos mokytojai, išskyrus Darželio-mokyklos direktorių. Mokytojų susirinkimas teisėtas, jeigu jame dalyvauja ne mažiau kaip du trečdaliai Darželio-mokyklos mokytojų.

68. Renkant narius į mokytojų tarybą, kiekvienas visuotiniame susirinkime dalyvaujantis mokytojas turi vieną balsą, kuris atiduodamas už laisvai pasirinktą kandidatą. Į mokytojų tarybą išrenkami daugiausiai balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų mokytojų taryboje, rengiamas pakartotinis balsavimas, kuriame balsuojama tik už vieną lygų balsų skaičių surinkusį kandidatą.

69. Mokytojų tarybos nariu negali būti Darželio-mokyklos direktorius. Į mokytojų tarybą gali būti išrinkti pagalbos mokiniui specialistai, ugdantys mokinius pagal formaliojo ar neformaliojo švietimo programas.

70. Mokytojų tarybos kadencija – 3 metai, mokytojų tarybos nario kadencijų skaičius neribojamas.

71. Mokytojų tarybos narius gali atšaukti juos rinkę Darželio-mokyklos mokytojai. Mokytojų tarybos narys gali atsistatydinti nesibaigus mokytojų tarybos kadencijai, apie tai ne vėliau kaip prieš 10 darbo dienų raštu įspėjęs mokytojų tarybą.

72. Nutrūkus mokytojų tarybos nario įgaliojimams pirma laiko, organizuojami naujo mokytojų tarybos nario rinkimai. Į mokytojų tarybos nario vietą išrenkamas naujas narys iki veikiančios Tarybos kadencijos pabaigos, vadovaujantis Nuostatuose nustatyta mokytojų tarybos narių rinkimo tvarka.

73. Mokytojų tarybos veiklos organizavimo forma – posėdžiai. Mokytojų tarybos posėdžius, išskyrus pirmąjį, šaukia mokytojų tarybos pirmininkas. Mokytojų tarybos posėdžiai šaukiami ne rečiau kaip 3 kartus per mokslo metus. Prireikus gali būti sušauktas neeilinis mokytojų tarybos posėdis. Posėdžiai yra teisėti, jei juose dalyvauja ne mažiau kaip du trečdaliai mokytojų tarybos narių. Mokytojų tarybos posėdžiai gali vykti ir nuotoliniu būdu.

74. Pirmasis naujai išrinktos mokytojų tarybos posėdis šaukiamas Darželio-mokyklos direktoriaus iniciatyva. Pirmajam mokytojų tarybos posėdžiui pirmininkauja Darželio-mokyklos direktorius be balso teisės.

75. Pirmojo mokytojų tarybos posėdžio metu atviru balsavimu paprasta balsų dauguma renkamas mokytojų tarybos pirmininkas. Balsams pasiskirsčius po lygiai, skelbiamas pakartotinis balsavimas.

76. Mokytojų tarybos pirmininko kadencija – 3 metai, kadencijų skaičius – 3.

77. Mokytojų tarybos sudėtį tvirtina Darželio-mokyklos direktorius.

78. Mokytojų tarybos posėdžiai protokoluojami. Posėdžius protokoluoja ir tvarko mokytojų tarybos dokumentus mokytojų tarybos sekretorius, renkamas 3 metams mokytojų tarybos posėdyje dalyvaujančių mokytojų tarybos narių atviru balsavimu paprasta balsų dauguma visam mokytojų tarybos kadencijos laikotarpiui. Mokytojų tarybos sekretorius yra mokytojų tarybos narys, kuris kaip ir kiti nariai, turi balso teisę.

79. Nutarimai priimami atviru balsavimu dalyvavusių narių balsų dauguma. Jei balsai pasiskirsto po lygiai, sprendžiamasis balsas priklauso mokytojų tarybos pirmininkui. Nesant kvorumo, nutarimai nepriimami.

80. Į Mokytojų tarybos posėdžius gali būti kviečiami kitų Darželio-mokyklos savivaldos institucijų atstovai, Darželio-mokyklos direktorius, direktoriaus pavaduotojas ugdymui, jei jis nėra mokytojų tarybos narys, kiti asmenys.

81. Mokytojų tarybos kompetencija:

81.1 dalyvauja planuojant Darželio-mokyklos veiklą, formuojant ir koreguojant Darželio-mokyklos veiklos tikslus, analizuoja ugdymo programas ir metodus;

81.2 inicijuoja Darželio-mokyklos kaitos procesus;

81.3 nagrinėja specialiųjų ugdymosi poreikių ugdytinių ir mokinių ugdymosi ir mokymosi problemas ir teikia siūlymus joms spręsti;

81.4 analizuoja mokinių mokymosi krūvius, mokymosi pažangą ir pasiekimus, mokinių nepažangumo priežastis ir teikia siūlymus pažangumui gerinti;

81.5. aptaria pedagoginės veiklos tobulinimo būdus, mokytojų metodinės ir dalykinės kompetencijos ugdymo galimybes;

81.6. teikia Darželio-mokyklos direktoriui, Darželio-mokyklos mokytojų ir pagalbos mokiniui specialistų (išskyrus psichologus) atestacijos komisijai siūlymus dėl mokytojų kvalifikacijos tobulinimo;

81.7. renka atstovus į Darželio-mokyklos mokytojų ir pagalbos mokiniui specialistų (išskyrus psichologus) atestacijos komisiją, į Darželio-mokyklos tarybą bei siūlo atstovus į Darželio-mokyklos direktoriaus pareigoms eiti konkurso atrankos komisiją;

81.8. analizuoja, kaip vykdomi veiklos ir ugdymo planai, svarsto ir teikia Darželio-mokyklos tarybai pritarimą dėl ugdymo plano;

81.9. svarsto renginių organizavimo klausimus, jų rengimo tikslingumą, teikia siūlymus dėl jų organizavimo, skatina inovacijų paiešką ir gerosios patirties sklaidą;

81.10. analizuoja ugdytinių ir mokinių sveikatos, sveikos gyvensenos, poilsio ir mitybos klausimus;

81.11. vykdo kitas funkcijas.

82. Mokytojų tarybos pirmininkas kartą per metus pateikia mokytojų tarybos veiklos ataskaitą visuotiniame mokytojų susirinkime.

83. Tėvų taryba – Darželio-mokyklos savivaldos institucija, susidedanti iš rinkimais išrinktų tėvų (kitų atstovų pagal įstatymą), atstovaujanti tėvų (kitų atstovų pagal įstatymą) interesams ir sprendžianti tėvams (kitiems atstovams pagal įstatymą) aktualias problemas.

84. Tėvų tarybą sudaro 8 nariai. Atstovai į Tėvų tarybą renkami atviru balsavimu paprasta balsų dauguma visuotiniame tėvų (kitų atstovų pagal įstatymą) susirinkime, organizuojamame Darželio-mokyklos direktoriaus. Kelti savo kandidatūrą, siūlyti kandidatus gali visi Darželio-mokyklos tėvai (kiti atstovai pagal įstatymą). Renkant narius į Tėvų tarybą, kiekvienas visuotiniame susirinkime dalyvaujantis tėvas (kitas atstovas pagal įstatymą) turi vieną balsą, kuris atiduodamas už laisvai pasirinktą kandidatą. Į Tėvų tarybą išrenkami daugiausiai balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų Tėvų taryboje, rengiamas pakartotinis balsavimas, kuriame balsuojama tik už vieną lygų balsų skaičių surinkusį kandidatą.

85. Tėvų tarybos kadencija – 3 metai, Tėvų tarybos nario kadencijų skaičius – 2.

86. Tėvų tarybos veiklos organizavimo forma – posėdžiai, kuriuos šaukia (išskyrus pirmąjį) ir jiems vadovauja Tėvų tarybos pirmininkas, išrinktas atviru balsavimu paprasta balsų dauguma pirmajame Tėvų tarybos posėdyje visam kadencijos laikotarpiui. Tėvų tarybos posėdžiai gali vykti nuotoliniu būdu.

87. Pirmąjį Tėvų tarybos posėdį inicijuoja ir šaukia be balso teisės Darželio-mokyklos direktorius.

88. Tėvų tarybos posėdžiai vyksta ne rečiau kaip 1 kartą per metus. Posėdžiai yra teisėti, jei juose dalyvauja ne mažiau kaip du trečdaliai Tėvų tarybos narių. Nesant kvorumo, nutarimai nepriimami.

89. Tėvų tarybos posėdžiuose pagal poreikį gali dalyvauti Darželio-mokyklos direktorius, jo pavaduotojai, kitų Darželio-mokyklos savivaldos institucijų nariai, kiti asmenys.

90. Nutarimai priimami atviru balsavimu Tėvų tarybos posėdyje dalyvavusių narių balsų dauguma. Jei balsai pasiskirsto po lygiai, sprendžiamasis balsas priklauso Tėvų tarybos pirmininkui.

91. Tėvų tarybos posėdžiai protokoluojami. Tėvų tarybos sekretorius renkamas posėdyje dalyvaujančių Tėvų tarybos narių balsų dauguma atviru balsavimu visam kadencijos laikotarpiui. Tėvų tarybos sekretorius yra Tėvų tarybos narys, kuris kaip ir kiti nariai, turi balso teisę.

92. Tėvų tarybos sudėtį tvirtina Darželio-mokyklos direktorius.

93. Tėvų tarybos narius gali atšaukti juos rinkę Darželio-mokyklos tėvai (kiti atstovai pagal įstatymą). Tėvų tarybos narys gali atsistatydinti nesibaigus Tėvų tarybos kadencijai, apie tai ne vėliau kaip prieš 10 darbo dienų raštu įspėjęs Tėvų tarybą. Tėvų tarybos nario įgaliojimams nutrūkus pirma laiko, organizuojami naujo nario rinkimai Nuostatų nustatyta Tėvų tarybos narų rinkimo tvarka.

94. Tėvų tarybos kompetencija:

94.1. aptaria Darželio-mokyklos ugdymo proceso organizavimo tobulinimą;

94.2. aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos gavimo apie mokinius klausimus;

94.3. padeda organizuoti klasės renginius, išvykas, kurti edukacinę aplinką;

94.4. teikia siūlymus įgyvendinant sveikos gyvensenos programas, jas inicijuoja ir dalyvauja jas vykdant;

94.5. teikia siūlymus Darželio-mokyklos direktoriui ir Darželio-mokyklos tarybai ugdymo proceso organizavimo, kokybės ir aplinkos gerinimo klausimais;

94.6. teikia siūlymus Darželio-mokyklos direktoriui ir Darželio-mokyklos tarybai dėl vaikų neformaliojo švietimo programų įgyvendinimo;

94.7. siūlo tėvų (kitų atstovų pagal įstatymą) atstovus į Darželio-mokyklos tarybą;

94.8. dalyvauja, inicijuoja ir padeda organizuoti/vykdyti Darželio-mokyklos renginius, akcijas, vykdyti prevencines priemones;

94.9. svarsto kitus aktualius ugdymo proceso organizavimo klausimus.

95. Siūlyti kandidatus, kelti savo kandidatūrą į Darželio-mokyklos institucijų (mokytojų ir Tėvų tarybų) pirmininkus, jų pavaduotojus ir (ar) sekretorius turi teisę bet kuris atitinkamos Darželio-mokyklos savivaldos institucijos narys. Priimant sprendimus (ar nutarimus) kiekvienas mokytojų ir Tėvų tarybos narys turi po vieną balsą, kuris atiduodamas už vieną iš kandidatų.

96. Renkant kandidatus į Darželio-mokyklos tarybą ar kitas Darželio-mokyklos savivaldos institucijas, priimant sprendimus (ar nutarimus), Darželio-mokyklos savivaldos institucijose gali būti balsuojama ir elektroniniu būdu, taikant konkrečiai savivaldos institucijai Nuostatuose aprašytus rinkimo ir (ar) sprendimų (nutarimų) priėmimo principus.

97. Darželio-mokyklos veiklos, ugdymo organizavimo ir kitais aktualiais klausimais Darželio-mokyklos direktorius gali kviesti atskirus mokinių, tėvų susirinkimus, savivaldos atstovų pasitarimus.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO**

**TVARKA IR ATESTACIJA**

98. Darbuotojai į darbą Darželyje-mokykloje priimami ir atleidžiami iš jo vadovaujantis Lietuvos Respublikos darbo kodeksu, Švietimo įstatymu, Vyriausybės nutarimais ir kitais teisės aktais, reglamentuojančiais darbo santykius.

99. Darželio-mokyklos darbuotojams už darbą mokama vadovaujantis Darbo kodeksu, Biudžetinių įstaigų darbuotojų darbo apmokėjimo ir komisijų narių atlygio už darbą įstatymu, Vyriausybės nutarimais, švietimo, mokslo ir sporto ministro įsakymais ir kitais teisės aktais.

100. Darželio-mokyklos direktoriaus pavaduotojo ugdymui, ugdymą organizuojančių skyrių vedėjų, poskyrių vedėjų, mokytojų, kitų pedagoginių darbuotojų atestacija vykdoma ir tobulinama jų kvalifikacija įstatymų, Vyriausybės nutarimų, švietimo, mokslo ir sporto ministro įsakymų ir kitų teisės aktų nustatyta tvarka.

101. Darželio-mokyklos direktoriaus, jo pavaduotojo ugdymui, ugdymą organizuojančių skyrių vedėjų veiklos vertinimas vykdomas švietimo, mokslo ir sporto ministro nustatyta tvarka.

102. Darželio-mokyklos mokytojai atestuojami įstatymų, Vyriausybės nutarimų, švietimo, mokslo ir sporto ministro įsakymų nustatyta tvarka.

**VII SKYRIUS**

**DARŽELIO-MOKYKLOS TURTAS, LĖŠOS, JŲ NAUDOJIMO TVARKA,**

**FINANSINĖS VEIKLOS KONTROLĖ IR VEIKLOS PRIEŽIŪRA**

103. Darželis-mokykla valdo patikėjimo teise perduotą Vilniaus miesto savivaldybės turtą, naudoja ir disponuoja juo įstatymų, Vilniaus miesto savivaldybės tarybos sprendimų ir kitų teisės aktų nustatyta tvarka.

104. Darželio-mokyklos lėšos:

104.1. valstybės biudžeto specialiųjų tikslinių dotacijų Vilniaus miesto savivaldybės biudžetui skirtos lėšos ir Vilniaus miesto savivaldybės biudžeto lėšos, skiriamos pagal patvirtintas sąmatas;

104.2. pajamos už teikiamas paslaugas;

104.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

104.4. kitos teisėtu būdu įgytos lėšos.

105. Lėšos naudojamos teisės aktų nustatyta tvarka.

106. Darželio-mokyklos buhalterinę (finansinę) apskaitą ir finansinę atskaitomybę tvarko Vilniaus miesto savivaldybės biudžetinė įstaiga „Skaitlis“ teisės aktų nustatyta tvarka.

107. Darželio-mokyklos finansinę veiklą prižiūri Vilniaus miesto savivaldybės vykdomoji institucija teisės aktų nustatyta tvarka, prireikus pasitelkdama išorinius vertintojus.

108. Darželio-mokyklos finansinės veiklos kontrolę vykdo Valstybės kontrolės įgaliotos institucijos ir savininkas. Darželio-mokyklos valstybinį auditą atlieka Lietuvos Respublikos valstybės kontrolė. Darželio-mokyklos išorės finansinį, atitikties ir veiklos auditą atlieka Vilniaus miesto savivaldybės kontrolės ir audito tarnyba. Darželio-mokyklos vidaus auditas atliekamas vadovaujantis Vidaus kontrolės ir vidaus audito įstatymu ir kitais teisės aktais.

**VIII SKYRIUS**

**BAIGIAMOSIOS NUOSTATOS**

109. Pranešimai, kuriuos pagal teisės aktus ir Nuostatus reikia paskelbti viešai, skelbiami Darželio-mokyklos interneto svetainėje (http://www.saltinelis.vilnius.lm.lt), prireikus – teisės aktų nustatyta tvarka įstaigos savininko teises ir pareigas įgyvendinančios institucijos interneto svetainėje.

110. Pranešimai, kuriuos remiantis teisės aktais ar Nuostatais reikia paskelbti viešai, skelbiami valstybės įmonės Registrų centro elektroniniame leidinyje „Juridinių asmenų vieši pranešimai“.

111. Nuostatus tvirtina Darželio-mokyklos savininko teises ir pareigas įgyvendinančioji institucija. Darželio-mokyklos nuostatų papildymai ir (ar) pakeitimai derinami su Darželio-mokyklos taryba.

112. Nuostatų papildymo ar pakeitimo iniciatyvos teisę turi Darželio-mokyklos savininko teises ir pareigas įgyvendinanti institucija, Darželio-mokyklos direktorius ir Darželio-mokyklos taryba.

113. Darželis-mokykla yra reorganizuojama, likviduojama, pertvarkoma ar vykdoma jos struktūros pertvarka Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_